Edvard Perséus
Edvard Perséus (opr. Persson, født 23. december 1841 i Lund ; død 7. oktober 1890 i Stockholm) var en svensk kunstner og 'hovintendent', en periode ansvarlig for det svenske hofs kunstsamlinger.

Perséus var i malerlære i Malmø, og som udlært malersvend ændrede han sit navn fra Persson til Perséus. Han studerede ved Konstakademien i Stockholm til 1867; var 1868 i Düsseldorf hvorfra han sendte to billeder hjem der gav ham akademiets rejsestipendium, så han 1869-72 i München kunne videreuddanne sig hos den tyske maler Carl von Piloty.

Fra 1876 ind i 1880'erne drev han en privat malerskole i Stockholm og et par somre på Gripsholm. Bland eleverne var Richard Bergh, Oscar Björck, Nils Kreuger, Eugène Jansson, Johan Krouthén, Anshelm Schultzberg, Ivar Nyberg, Karl Nordström, m.fl. De fleste fortsatte på Konstakademien.

Perséus malede især portræt- og genremalerier. Han forsøgte sig også uden videre succes som historiemaler.

Galleri

Referencer

Eksterne henvisninger

 Edvard Perséus i  Nordisk familjebok, Uggleupplagan af Georg Nordensvan
 Biografi i Svenskt biografiskt handlexikon
 Flere arbejder af Perséus hos Artnet.com


Malere fra Sverige
Personer fra Lund